24/02/2017 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Servizos Sociais
Convocatoria do programa de subvencións a entidades sen fins de lucro para o desenvolvemento de programas de políticas de igualdade de oportunidades entre mulleres e homes e loita contra a violencia de xénero no ano 2017

Bases reguladoras da convocatoria do programa de subvencións a entidades sen fins de lucro para o mantemento de políticas de igualdade de oportunidades entre mulleres e homes e loita contra a violencia de xénero durante o ano 2017 Na sesión celebrada o día 17 de febreiro de 2017, a Xunta de Goberno acordou aprobar as bases reguladoras de subvencións a entidades sen fins de lucro para o mantemento de políticas de igualdade de oportunidades entre mulleres e homes e loita contra a violencia de xénero durante o ano 2017, que se transcriben de seguido. A Coruña, 17 de febreiro de 2017. O PRESIDENTE O SECRETARIO Valentín González Formoso José Luis Almau Supervía CONVOCATORIA DO PROGRAMA DE SUBVENCIÓNS A ENTIDADES SEN FINS DE LUCRO PARA O DESENVOLVEMENTO DE PROGRAMAS DE POLÍTICAS DE IGUALDADE DE OPORTUNIDADES ENTRE MULLERES E HOMES E LOITA CONTRA A VIOLENCIA DE XÉNERO NO ANO 2017 BASES ESPECÍFICAS DA CONVOCATORIA (complementarias das Bases reguladoras xerais) Datos da convocatoria Base 2.–Réxime xurídico Réxime xurídico específico da convocatoria Base 3.–Obxecto 3.1. Servizos, programas e actividades subvencionables Serán obxecto desta convocatoria os programas ou accións contemplados nesta base. Poderase solicitar un só código e un só tipo de programa dos enmarcados en cada código. A Sección de Servizos Sociais poderá remitir as peticións ao código ou programa correspondente dentro da mesma convocatoria cando se estime que a solicitude está mal presentada.3.2. Observacións comúns No caso de que se estime que a petición encaixa noutra convocatoria da Sección de Servizos Sociais (FOAXE, FOIE, FOCVAA), poderase realizar de oficio o devandito cambio, despois do consentimento da entidade interesada. Tendo en conta a inclusión da transversalidade de xénero, poderase solicitar como parte de calquera dos programa recollidos na convocatoria, sempre que se estime necesaria a conciliación da vida familiar, persoal e laboral, segundo a natureza da actividade, un servizo específico de conciliación. Valorará a adecuación do dito servizo o persoal técnico da Sección de Servizos Sociais. As entidades deberán de informar a Sección de Servizos Sociais acerca da realización daquelas actividades abertas ao público en xeral (cursos, seminarios, conferencias, etc.) que organicen, previamente ao seu inicio. Os programas de sensibilización ou de actividades poden constar de campañas de sensibilización, charlas, xornadas, seminarios, congresos, publicidade, etc. Estes programas terán contidos de calidade e serán coherentes cos obxectivos das bases da convocatoria. No caso de presentar unha solicitude para o programa EV-2 (tratamento integral das persoas en situación de violencia de xénero) achegarase unha declaración do compromiso da entidade de información e coordinación co concello. No momento da xustificación, a entidade deberá achegar unha certificación expedida polo propio concello que acredite as ditas actuacións.3.3. Gastos subvencionables Poderanse subvencionar gastos xerais sempre e cando non superen o 13% do importe dos custos directos da actividade puntual, salvo naqueles casos nos que se xustifique, mediante declaración do/a representante legal, que os ditos gastos se derivan unicamente da execución da actividade, en cuxo caso terán a consideración de gastos directos. Consideraranse gastos xerais, entre outros, os seguintes: persoal de servizos xerais (administrativo, contable, limpeza, vixilancia, ordenanzas, coordinadores/as xerais.) e gastos correntes (luz, auga, alugueiro, teléfono, internet, aloxamento, web, etc.) Base 4.–Exclusións Exclusións específicas da convocatoria Base 5.–Entidades solicitantes Requisitos das entidades solicitantes e condicións específicas da convocatoria Ademais dos requisitos expresados no punto das bases reguladoras, as entidades de iniciativa social poderán optar ao financiamento para os servizos, programas e actividades que se relacionan nesta convocatoria, sempre que cumpran os seguintes requisitos: Base 7.–Prazo e presentación de solicitudes 7.1. Prazo e presentación de solicitudes específicas da convocatoria O prazo de presentación de solicitudes determinarase no anuncio de publicación da convocatoria do presente programa no BOP, a través do Sistema Nacional de Publicación de Subvencións.7.2. Documentación Ademais da documentación relacionada nas bases reguladoras, as entidades solicitantes teñen que achegar, de xeito telemático: Poderase requirir a entidade para que achegue os datos, documentos complementarios e aclaracións que resulten necesarios para a tramitación e resolución do procedemento. Este requirimento farase mediante o correo electrónico indicado. Base 8.–Resolución 8.1. Valoración das solicitudes A selección das peticións e a contía das subvencións determinarase unha vez consideradas as actividades que se van realizar, ponderando as seguintes circunstancias: Base 9. Xustificación e pagamentos 9.1. Prazo de xustificación O prazo para a xustificación das subvencións será o establecido con carácter xeral nas bases reguladoras.9.3. Documentación xustificativa Ademais da documentación relacionada nas bases reguladoras, para o cobramento da subvención as entidades deberán presentar unha conta xustificativa simplificada que comprenda a seguinte documentación: Base 11.–Transversalidade de xénero A transversalidade de xénero supón a aplicación do principio de igualdade de oportunidades entre mulleres e homes, de tal modo que se garanta o acceso das persoas en igualdade de condicións, se planifiquen as actuacións tendo en conta as desigualdades existentes e se identifiquen e avalíen os resultados producidos para o avance na igualdade real. Terase en conta para a valoración xeral dos proxectos a inclusión do principio de transversalidade de xénero coa finalidade de fomentar a igualdade de oportunidades entre mulleres e homes. A inclusión do principio de transversalidade poderá realizarse en cada unha das fases do proxecto. Poderá incluírse a través de: utilización dunha linguaxe non sexista así como no material editado e/ou empregado para a realización da actividade, incluíndo algunha actividade específica de igualdade (formativa, de sensibilización, etc.) dentro do programa solicitado, a través da definición de obxectivos xerais ou específicos en relación coa igualdade de oportunidades entre homes e mulleres, a través da formulación de indicadores avaliativos en relación co fomento da igualdade de xénero, mediante a obtención de datos desagregados por sexo, etc. A descrición da inclusión do principio de transversalidade de xénero no programa solicitado realizarase a través do impreso correspondente.